|  |
| --- |
| Kurzus kódjai: BBN-FIL-203.02 BMA-FILD-203.02 |
| Kurzus megnevezése: Filozófiai esszé- és dolgozatíró szeminárium |
| Kurzus megnevezése angolul: Academic Writing |
| **A KURZUS ELSŐ FOGLALKOZÁSA: 2020 február regisztrációs hét után következő héten** |
| Kurzus előadója: Faragó-Szabó István, farago-szabo@freemail.hu**Kurzus helye és időpontja: kedd 11 ó ELTE BTK I ép. I. emelet 129**  |

|  |
| --- |
| **Neptunbeli cimke: Oktatás célja**Tudományos cikkek írásához szükséges készségek fejlesztése  |

|  |
| --- |
| **Neptunbeli cimke: Tantárgy tartalma**Tematikus kikötés nincs; diszciplinárisan is szabad a választás, viszont a megfelelő megírtság, a szerzőnek a dolgozatból kiolvasható intenciója, egységes látásmód, kritikai attitűd elvárható.Javasolt terjedelem: ~ 1000 - 1200 szó / ~ 3 oldal (12 pontos betű, 1.15, 1.5 sortávolság Néhány fontos megjegyzés: 1. *nem javasolt* nagy, átfogó témák megírásával kísérletezni (pl. „Az idealizmus” „Kant kritikai korszaka”, „A buddhizmus” és hasonlók, a wiki-stílus kerülendő. Ezek nem írhatók meg ~ 1000 szóban / 3 oldalban.
2. Előnyben részesülnek a problémaelemző írások.

Elsődleges feladat az „academic writing” műfajában való elemi jártasság kialakítása. A dolgozat elfogadhatóságáról a csoport egésze dönt. Amennyiben a dolgozat nem elfogadható, új dolgozat, vagy a meglevő dolgozat újraírásáról együtt döntünk.**Munkamódszer**:A munka folyamatossága érdekében a megbeszélésre előkészített dolgozatot ***egy héttel a megbeszélés időpontja előtt*** kell megkapnom, hogy a tényleges megbeszélés előtt a dolgozat a megbeszélésre kész állapotba kerüljön. Az átdolgozott variánst tanulmányozza a csoport többi tagja. Az óra minden résztvevőjének az összes többi résztvevő dolgozatát korrektúrázva be kell nyújtania, aminek alapján a kijavított, végső változatot értékelem.A résztvevők vagy laptoppal vagy egy nyomtatott példánnyal kell hogy megjelenjenek az órán, ami tartalmazza az általa javasolt változtatási javaslatokat. Ezt beszéljük meg az órán. **Alapozó / haladó szeminárium** |

|  |
| --- |
| **Neptunbeli cimke: Számonkérési és értékelési rendszere**A jegyszerzés módja:1. ~ 1000 szó / 3 oldal terjedelmet meg NEM haladó, tudományosan értékelhető színvonalú dolgozat megírása és közös megbeszélése. 2. ***Aktív***részvétel: a többiek dolgozatának folyamatos korrektúrája3. Egy végleges, a csoport tagjai által javasolt korrektúrákat tekintetbe vevő dolgozat benyújtása. 4. ***A jegy megszerzéséhez mindhárom követelmény teljesítése szükséges*** Követelmények:A közös megbeszélésre kerülő munkákat mindenkinek korrektúráznia kell. *Rendszeres* részvétel, a megírt dolgozatok **közös** megbeszélése és kijavítása. A szemináriumra tanácsos a vállalt témára vonatkozó elképzeléssel jelentkezni (I. évf. BA-sok kivételt képeznek). **Neptunbeli cimke: Irodalom** kötelező irodalom a téma jellegénél fogva nincs, korábbi dolgozatokat e-mailben szívesen rendelkezésre bocsátok |